als_Latn dik_Latn sag_Latn
25.09.2012, - E Martë
U mbajt forum për projekt-Strategjinë për Inovacion 2013 – 2020
Ministria e Arsimit, Shkencës dhe Teknologjisë (MAShT) dhe Ministria e Tregtisë dhe Industrisë (MTI) të mbështetura nga Organizata për Bashkëpunim Ekonomik dhe Zhvillim (OECD) kanë organizuar sot Forumin për Inovacion.
Në këtë Forum kanë marrë pjesë përfaqësues të lartë të dy ministrive, përfaqësues të instituteve kërkimore-shkencore, universiteteve si dhe palë të interesuara nga komuniteti i biznesit.
Qëllimi i këtij takimi ishte që të diskutohen prioritetet e projekt strategjisë së OECD-së që do të kontribuojnë në zhvillimin e Strategjisë kosovare për Inovacion 2013 - 2020.
Punimet e këtij forumi i përshëndeti sekretari i MAShT-it, Xhavit Dakaj, i cili theksoi rëndësinë që kanë takime të tilla në drejtim të marrjes së ideve dhe rekomandimeve për të bërë dokumente sa më të mira që ndihmojnë në zhvillimin e arsimit, shkencës dhe teknologjisë.
Prandaj, sekretari Dakaj, uroi që ky takim të jetë sa më frytdhënës në drejtim të krijimit të një strategjie sa më funksionale për inovacion.
Ndërsa, Sophie Beaumont nga zyra e BE-së, e arsyetoi prezencën e saj aty me faktin se Zyra e BE-së është shumë e interesuar që të dëgjojë rekomandimet dhe idetë e pjesëmarrësve aty dhe të përcjellë se si po ecë puna me këtë strategji. Ajo theksoi se për BE-në është shumë e rëndësishme të përkrahet kjo iniciativë, edhe për faktin se përputhet me IPA-n.
Ndërsa, drejtori i Departamentit të Shkencës, Murteza Osdautaj theksoi se kjo Strategji është rëndësishme, sepse ndihmon në lidhjen e arsimit të lartë me industrinë dhe ekonominë. "Kjo Strategji, poashtu ndihmon në rritjen e produktivitetit dhe efektshmërisë së industrisë kosovare, e bën të mundshëm involvimin e shkencës dhe hulumtimit shkencor në industri dhe në prodhimin e mallërave dhe shërbimeve të reja si dhe ndihmon në ngritjen e resurseve njerëzore", theksoi ai.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn